Uutisissa: Jemenin sisällissota pahenee, -
ja samalla pahenee siviilien kärsimys.
Avustusviranomaiset yrittävät pysäyttää nälänhädän.
Lisäksi: Kärsimys ja anteeksianto.
Kristityt, jotka voittavat pahan hyvällä.
Osa ei vielä pysty antamaan anteeksi. Miten voit auttaa?
Ja: Beirutin ihme.
Pastori lähetti kaikki kotiin vain tunteja ennen räjähdystä.
Kun maailma kuuli pastorista, tuli siunausten toinen aalto.
KRISTILLISEN MAAILMAN UUTISET
Hei ja tervetuloa uutisten pariin!
Humanitaarinen kriisi pahenee Jemenissä.
Kapinalliset avaavat uusia hyökkäyslinjoja.
Arabian niemimaan kärjessä -
Iranin tukemat huthikapinalliset kiihdyttävät iskuja -
hallituksen kaupunkeihin pohjoisessa.
Sadattuhannet siviilit voivat joutua pakenemaan.
Viime vuonna hutheja paennut perhe kamppailee selviytyäkseen.
Hutheja pitää estää tappamasta ihmisiä.
Tämä paha ryhmä ei säästänyt naisia, miehiä, lapsia eikä vanhuksia.
Kansainvälisen yhteisön pitää estää heitä.
Pyydämme humanitaarisia järjestöjä auttamaan pakolaisia Jemenissä.
Taistelut estävät ruoan, veden ja muiden välttämättömyyksien saannin.
Nälänhätä uhkaa juuri nyt 400 000:ta lasta.
Maailman ruokaohjelman mukaan vaara uhkaa lähikuukausina miljoonia.
Seuraamme liittyy nyt -
YK:n alaisen Maailman ruokaohjelma -järjestön johtaja David Beasley.
Tervetuloa ohjelmaan!
Olet kuvaillut Jemenin tapahtumia katastrofiksi.
Palasit sieltä juuri. Millainen tilanne siellä on nyt?
Todella katastrofaalinen.
Kuusi vuotta sotaa on tuhonnut viattomat siviilit.
Se näkyi. Se oli hirvittävää.
On vaikea uskoa, että sellaista tapahtuu nykymaailmassa.
Mitä tarkoitat, kun sanot, että tilanne on täysin ihmisen aiheuttama?
Tarkoitan, että siellä sotivat ihmiset.
Kyse ei ole luonnonkatastrofista.
Se on konflikti pahimmalla mahdollisella tavalla.
Sota on jatkunut kuusi vuotta.
Jemenissä on noin 30 miljoonaa asukasta.
Heistä 16 miljoonaa ei tiedä, mistä tulee seuraava ateria.
Meiltä saa ruoka-apua noin 13 miljoonaa.
Heistä viisi miljoonaa elää nälänhädän partaalla.
He eivät ole varmoja selviytymisestään.
Tarvitsemme noin 160 miljoonaa dollaria kuukaudessa -
pelkästään nälänhädän torjuntaan.
Meiltä ovat loppumassa rahat ja polttoaine.
YK:n pääsihteeri sanoi hiljattain, -
että ellei ihmisiä ruokita, ruokitaan konflikteja.
Millainen yhteys niillä on?
Toimimme noin 80 maassa.
Järjestömme 8―9 miljardin dollarin budjetista 80 prosenttia -
menee ihmisen aiheuttamissa konflikteissa.
Jos pystymme lopettamaan sodat, pystymme lopettamaan nälän.
Jos miettii viime vuosien tilannetta, -
neljä vuotta sitten nälänhätä uhkasi 80:tä miljoonaa ihmistä.
Ennen koronaa luku oli noussut 135 miljoonaan.
Nyt koronan jälkeen luku on 270 miljoonaa.
Nälänhätä oli seurausta konflikteista. Nyt sitä pahentaa korona.
Esimerkiksi Jemenissä on nälkäpandemia ja nälänhätä -
mahdollisesti raamatullisessa mittakaavassa.
Ellemme toimi, seuraa ainakin yksi kolmesta: -
Ensinnäkin nälänhätä ja nälkäkuolemat.
Toiseksi epävakaus maissa. Kolmanneksi valtava muuttoliike.
Nälänhätään on helppo ratkaisu ja lääke: ruoka.
Jeesus sanoi: "Minkä jätitte tekemättä vähimmille, jätitte tekemättä minulle."
En kunnolla ymmärtänyt sitä, ennen kuin matkustin eri maissa -
ja näin lapset, Jumalan kuvat. Se on sydäntä särkevää, -
kun tilanne on pääosin ihmisen aiheuttama ja siihen on ratkaisu.
Meillä on paljon vaurautta. Monet ovat menestyneet liiketoiminnassa.
Meidän täytyy rakastaa lähimmäistä. Hetki, jolloin osoittaa se, on nyt.
Missä sitten oletkin, sinä voit vaikuttaa.
Kiitos, että tulit ohjelmaan. Kiitos siitä, mitä teette.
Kiitos. Olkaa rukouksessa.
Useat Euroopan maat jatkavat jälleen Astra Zenecan rokotteen antamista.
Maita ovat mm. Saksa, Ranska, Italia ja Espanja.
Rokottaminen keskeytettiin, kun tuli ilmoituksia veritukoksista.
Sittemmin Euroopan lääkevirasto totesi, että rokote on turvallinen -
ja sen edut ovat suuremmat kuin riskit.
Noin kolmetoista Euroopan maata keskeytti rokotteen käytön.
Täällä Yhdysvalloissa uskonnolliset johtajat -
rohkaisevat seurakuntalaisia ottamaan rokotteen.
He edistivät asiaa Washingtonin kansalliskatedraalissa.
Myös virkamiehet tähdensivät uskonyhteisöjen rokotuksia -
pandemian pysäyttämiseksi.
Uskovana ja tieteen edustajana -
uskon, että tieteen työkalujen avulla -
voimme olla osa Jumalan suunnitelmaa parantamisessa.
Rokotteet ovat monin tavoin olleet rukousvastaus monille.
Ne ovat turvallisempia ja tehokkaampia -
kuin ikinä olisi voinut odottaa.
Mutta ne eivät auta, jos ne jäävät hyllyyn.
Uskontojohtajat lupasivat edistää totuutta rokotteista -
torjuakseen netin ja sosiaalisen median väärää tietoa.
Evankelista Franklin Graham rohkaisi ottamaan rokotteen.
Isä tekisi samoin, hän sanoi ABC:lle.
Isä uskoi nykylääketieteeseen.
Hän puhui esimerkiksi rokotteiden puolesta ja otti niitä itsekin.
Uskon, että on Raamatun mukaista suojella elämää ja pelastaa henkiä.
Minulle ei ole ongelma kehottaa ihmistä ottamaan aspiriini tai rokote.
Graham: Jos rokotteita olisi ollut Jeesuksen aikaan, -
Hän olisi puhunut niistä ja käyttänyt niitä.
Katolinen kirkko ilmoitti, ettei se aio siunata homoliittoja.
Se kutsuu niitä synniksi.
Paavin hyväksymässä lausunnossa sanotaan, -
että miehen ja naisen avioliiton ulkopuolisia seksisuhteita -
ei voi tunnustaa Jumalan julkituomien suunnitelmien mukaisiksi, -
sillä Jumala ei siunaa eikä voi siunata syntiä.
Voit saada viikoittain uutisia Jumalan työstä maailmalla -
tilaamalla uutiskirjeemme sähköpostiisi.
Tilaa uutiskirje osoitteesta quickstart.news.
Tulossa: Anteeksiannon voima.
Kristityt, jotka menettivät rakkaitaan, -
löytävät Jumalan voiman vastata armolla.
Hei! Tässä Pat Robertson.
Kun katselen taaksepäin yli 90:tä vuottani, näen elämän -
täynnä innostusta, rakastavaa Jumalaa ja Hänen voimaansa.
Olen kirjoittanut kirjan "I Have Walked with the Living God".
Se kertoo kokemistani ihmeellisistä asioista.
Toivon sen auttavan ymmärtämään Jumalaa syvemmin -
ja innoittamaan Hänen palvelemisessaan.
Patin uusi kirja opettaa -
vastaanottamaan suosiota, viisautta ja erottelukykyä -
ylittämään esteet -
ja elämään riemastuttavaa ja lupauksentäyteistä elämää.
Kirja auttaa astumaan tulevaisuuteesi-
valmiina luottamaan Jumalaan ja saamaan siunauksia.
Jumalan kirkkaudeksi ja tarkoituksissa eletty elämä on verratonta.
Tilaa tuote puhelimitse tai verkkosivuilta.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Seuraa uutisia kauttamme eri julkaisukanavilla.
Kristittyjen vainot lisääntyvät maailmalla.
Marttyyrien ääni -järjestön Todd Nettleton -
on käynyt suljetuissa maissa jo yli 20 vuotta.
Häneltä on ilmestynyt uusi kirja kärsivistä uskovista.
Gary Lane jututti häntä kirjasta Global Lane -ohjelmassa.
Puhutaan esiin nostamistasi asioista.
Turkki. Malatyan marttyyrit. Neljätoista vuotta sitten -
siellä tapettiin kolme kristittyä, kaksi turkkilaista ja saksalainen.
Mitä heille tapahtui? Mitä opit perheiltä?
Kaksi turkkilaista kristittyä ja yksi saksalainen kristitty tapettiin -
kristillisen kustantamon toimitiloissa Malatyassa Keski-Turkissa.
Tekijät, viisi miestä, olivat tekeytyneet etsijöiksi.
Heistä kaksi oli käynyt seurakunnassa, tavannut pastorin ja kysellyt asioita -
ikään kuin kiinnostuneina Jeesuksesta ja kristinuskosta.
Näin he juonivat tapaamisen kristittyyn kustantamoon.
He ilmestyivät sinne köysien ja veisten kanssa. Kolme veljeä tapettiin.
Satuin olemaan Turkissa, kun tapahtumista oli seitsemän viikkoa.
Tapasin useita, joita tapahtumat koskettivat.
Tapasin kahden marttyyrin lesket.
Tapasin kolmannen marttyyrin kihlatun.
Mieleeni jäivät Jumalan uskollisuus -
ja erityisesti kahden lesken rohkeus.
Vain 24 tuntia aviomiesten murhan jälkeen -
he sanoivat kansallisella televisiokanavalla, -
että he antavat anteeksi murhaajille.
Siinä oli kaikua Kristuksen sanoista: -
"Anna anteeksi. He eivät tiedä mitä tekevät."
Muslimitoimittajat Turkissa sanoivat, -
että sillä nämä kaksi naista vaikuttivat enemmän -
kuin tuhat lähetyssaarnaajaa tuhannessa vuodessa.
Se on anteeksiannon voima.
Se on yksi syy, miksi tapaus vaikutti minuun ja jäi mieleeni.
Olen aina hämmästellyt vangittujen kristittyjen asennetta.
Esittelet kirjassasi useita. Yksi on pohjoiskorealainen nainen, Choi.
Mitä hän kertoi gulagista?
Hänen kertomuksensa on hyvin surullinen.
Oli raastavaa pelkästään kuunnella, kun hän kertoi kärsimyksestään.
Hänen aviomiehensä kuului maan kommunistipuolueeseen.
Miehellä oli vaikutusvaltaa.
Ensimmäisessä oikeudenkäynnissä Choi julistettiin syyttömäksi.
Tuomari sanoi, etteivät todisteet riitä ja hän on vapaa.
Kommunistipuolue ja Pohjois-Korean hallinto ei hyväksynyt sitä.
He järjestivät pikaisesti uuden oikeudenkäynnin.
Ennen oikeudenkäyntiä Choi hakattiin niin pahoin, -
ettei hän pystynyt edes puhumaan puolustuksekseen.
Tuomio oli sellainen kuin hallinto halusi.
Choi todettiin syylliseksi ja passitettiin vankilaan.
Monet kristityt ovat pystyneet antamaan anteeksi. He ovat sanoneet:
"Pyhän Hengen voiman avulla annan anteeksi vainoojille."
Choi ei ollut pystynyt siihen vielä.
Se muistuttaa meitä rukoilemaan vainottujen kristittyjen puolesta, -
jotka eivät vielä pysty antamaan anteeksi, -
että he saavat Pyhän Hengen voiman sanoa: -
"Minä annan anteeksi vainoojilleni."
Kirjassa "When Faith is Forbidden" -
vietetään 40 päivää eturintamalla vainottujen kristittyjen kanssa.
Kotisivuillamme kerrotaan, mistä kirjan voi hankkia.
Tulossa: Pyhä Henki kehotti pastoria lähettämään kaikki kotiin.
Vain tuntien päästä valtava räjähdys tuhosi kaupunkia.
Se oli vasta alkua ihmeille, joita alkoi virrata.
Siitä lisää pian.
Rehellisiä raportteja, haastatteluja ja analyysejä.
Veteraanitoimittajat David Brody...
...seuraava askel laajenevassa kiistassa.
Jenna Browder. - Mueller puhui tarkoin.
Ben Kennedy. - Pyytää uskovia...
Pääuutiset politiikan saralta.
Kerromme saavutuksistamme maassamme.
Katso Faith Nation arki-iltaisin CBN-uutiskanavalta.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Hän aloitti globaalin työn, haastatteli maiden johtajia -
ja pyrki presidentiksi.
Hän on vaeltanut elävän Jumalan kanssa.
Pat Robertson esittelee uutuuskirjassaan -
elämäänsä ohjanneita periaatteita.
Opi, miten ne voivat muovata tulevaisuuttasi.
Kun ryhdyt kumppaniksemme, lähetämme sinulle ylistetyn kirjan -
"I have Walked with the Living God". Soita heti.
MITÄ SYVEMPI PIMEYS
SITÄ KIRKKAAMPI VALO
ESITTELYSSÄ: -
FAITHWIRE
VAIHDA PERSPEKTIIVIÄ
Hei taas! Valtaisa räjähdys ravisteli Libanonia viime kesänä.
Satamassa tapahtunut räjähdys tuhosi ison osan keskusta-alueita.
Yli 200 ihmistä kuoli. Tuhansia loukkaantui.
Sinä päivänä paikallinen pastori totteli Pyhän Hengen ääntä.
Se pelasti paljon ihmishenkiä.
Haastattelu CBN:n kanssa auttoi heitä pääsemään jaloilleen.
Tervehdys Jeesuksen ihmeellisessä nimessä!
Said Deeb Life Center -seurakunnasta -
kertoi kokeneensa räjähdyspäivänä oudon tunteen.
En tiennyt, mistä se johtui.
Olin tosi rauhaton. En osaa selittää sitä.
Minusta tuntui, että pian tapahtuu jotain tosi pahaa.
Pastori Deeb lähetti 34 työntekijää kotiin -
ja peruutti raamattutunnit yli 200 lapselta.
Kuin Pyhä Henki olisi sanonut: "Menkää! Menkää! Menkää!"
Sanoin: "Menkää kaikki kotiin. Sammuttakaa tietokoneet."
Pakotin heidät lähtemään.
He sanoivat: "Meidän piti tehdä ja jakaa ruokaa pakolaisille ja köyhille."
Sanoin: "Perukaa kaikki. Pankaa ruoka jääkaappiin."
He ajattelivat minun seonneen.
Emme tienneet, että se oli Pyhä Henki.
Kammottava räjähdys tapahtui hieman iltakuuden jälkeen 4. elokuuta.
Iso määrä satamaan varastoitua ammoniumnitraattia -
räjähti varoittamatta mahdollisesti varastopalon takia.
Paineaalto tuhosi rakennuksia ja katuja -
ja rikkoi laseja kilometrien päässä tiheän asutuksen keskellä.
Yli 200 ihmistä kuoli ja yli 7 000 ihmistä loukkaantui.
Yli 300 000 ihmistä menetti kotinsa.
Ajattelin, että se on loppu. Mutta Herra oli eri mieltä.
Deebin seurakunnasta on räjähdyspaikkaan vain 1,6 kilometriä.
4 000 neliömetrin tilat vaurioituivat pahoin.
Kaikki 12 vuoden aikana rakentamani oli tuhoutunut.
Katot, lamput, taulut, ovet olivat murskana lattialla.
Ovet olivat irti karmeineen. Ikkunat. Lasinsiruja. Alumiinikarmit.
Se oli kammottavaa. Minä vain itkin.
Beirutilaiset joutuivat epätoivoon.
Monilla ei ollut ruokaa, majapaikkaa ja vettä.
Itsekin hädässä ollut seurakunta alkoi auttaa uhreja.
Silloin tapahtui toinen ihme, Deeb sanoo.
Hän kertoi CBN Newsille, miten hän lähetti työntekijät kotiin.
Haastattelu levisi ympäri maailmaa, ja avustuksia alkoi virrata.
Olemme pystyneet nostamaan keskuksen entiselleen -
ja vielä paremmaksikin.
Olemme velattomia.
Lisäavustuksilla olemme pystyneet auttamaan 800:aa perhettä.
Jaamme heille joka kuukausi ruokapaketteja.
Jaoimme ruokaa alussa siitä vähästä, joka meillä oli.
Herra vain lähetti lisää.
Tilanne on yhä epätoivoinen, Deeb sanoo.
Iso osa kaupungista on raunioina. Moni on menettänyt toivonsa.
Kaikki haluavat paeta maasta. He pyrkivät veneisiin.
Heitä kuolee venematkalla joka päivä.
Rukoilkaa, jotta voimme jakaa toivoa muille ja vahvistaa heitä.
Deeb sanoo, että kaikesta huolimatta Jumala nostaa tuhkasta joitain hyvää.
Ihmisiä tulee Jeesuksen luo enemmän kuin koskaan.
Pappeja tulee uskoon sankoin joukoin.
Monet papit ovat saaneet Pyhän Hengen kasteen, -
ja ihmeet ja merkit seuraavat heitä.
Nyt on Libanonin aika.
Deeb on kiitollinen siitä, että ihmiset eri puolilla näkivät jutun ja auttoivat.
Kiitos sinulle, CBN-kanavalle ja kaikille katsojille.
Ihmiset kaikkialta alkoivat lähettää pieniä ja suuria summia.
Kiitos Jumalalle! Ensi kertaa näen, -
miten Kristus-ruumis auttaa seurakuntia täällä -
ja ihmisiä, joiden elämään räjähdys vaikutti.
Hän kokee, ettei Libanonin taru ole ohi.
Raamatussa on paljon lupauksia, -
miten Libanon muuttuu yhtäkkiä hedelmälliseksi -
ja kaikista tulee Hänen opetuslapsiaan. Voitteko kuvitella?
Beirutia kutsutaan Lähi-idän Pariisiksi.
Mahtavaa, että Deebin seurakunta jatkaa työtä haastattelunne ansiosta.
Jutusta voi oppia paljon.
Ellei Deeb olisi totellut Pyhän Hengen ääntä, -
monet olisivat voineet loukkaantua, ehkä jopa kuolla. Näit tilat.
Olemme iloisia, että saimme olla osa -
tuon seurakunnan ylösnousemusta. Siunausta sinne.
Hieno juttu. Katkon jälkeen mahtava löytö Israelista.
CBN NEWSIN TUOTANTOA: RUKOUSLINKKI
Taivaan Isä, kiitos Henkesi työstä, -
jossa Raamattua viedään julkisiin kouluihin.
KUUMIA PUHEENAIHEITA. REHELLISTÄ PUHETTA.
SUORA RUKOUSLÄHETYS
Katso Rukouslinkki tiistaiaamuisin CBN:n uutiskanavalta.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Merijalkaväen luutnantista Korean sodassa globaaliin työhön.
Pat Robertson kertoo johdatuksesta joka askelella.
Pat Robertson kertoo uutuuskirjassa "I Have Walked with the Living God" -
uskonvaelluksestaan ja Jumalalle antautumisen vaikutuksista.
Ylistetty kirja opettaa, miten voi saada päivittäin -
suosiota, viisautta ja siunauksen, selviytyä takaiskuista, -
nojautua Jumalaan ja kuulla Jumalan äänen.
Pat kertoo ensi kertaa -
kokemuksistaan liike-elämässä ja poliittisissa parrasvaloissa.
Opit, miten elämä Jumalan kanssa voi olla riemullista ja täynnä lupauksia.
Saat kirjan, kun ryhdyt CBN:n kumppaniksi.
Soita ruudun numeroon tai käy kotisivuillamme.
Seuraa uutisia kauttamme eri julkaisukanavilla.
Israelissa on tehty löytö, -
joka on merkittävimpiä sitten Kuolleenmeren kääröjen v. 1948.
Ja niin kuin Chris Mitchell kertoo Jerusalemista, -
osa löydöistä on yli 10 000 vuotta vanhoja.
Israelilaiset arkeologit ovat tutkineet rotkoja ja luolia -
Juudean erämaassa vuodesta 2017.
Museovirasto käynnisti nelivuotisen hankkeen -
estääkseen kalliiden artefaktien ryöstämisen.
Työhön kuului laskeutuminen yli 60 metriä yhteen pääluolista.
Siellä tiimi kaivoi ja seuloi maata, -
joka oli ollut koskematon liki 2 000 vuotta.
Löytyi raamatullisia aarteita, mm. kääröjä liki 2 000 vuoden takaa.
He kapusivat jyrkänteet ylös ja veivät aarteet Israelin museoon.
Tämä on suuri päivä. Voimme tänään esitellä -
työtämme neljän viime vuoden ajalta erämaassa.
Se on tarkkaa työtä, mutta olemme löytäneet -
monia merkittäviä artefakteja, jotka kuuluvat Israelin valtiolle.
Löydöistä merkittävimmät ovat kenties Sakarjan ja Naahumin kirjakääröt.
Vastaavia ei ole löytynyt Juudean erämaasta liki 60 vuoteen.
Käärön toivat luolaan roomalaisia vuonna 70 jKr. paenneet juutalaiset.
Mukaan pystyi ottamaan vain välttämättömimmät, -
ja he ottivat tämän.
Se kertoo heidän uskonsa vahvuudesta.
Käärössä on teksti Sakarjan kirjasta: -
"Näitä te tehkää: Puhukaa totta toinen toisellenne.
Tuomitkaa porteissanne oikein, tuomitkaa rauhan tuomio.
Älkää hautoko mielessänne pahaa toinen toisellenne, -
älkääkä rakastako väärää valaa.
Sillä kaikkia näitä minä vihaan, sanoo Herra."
Tiimi löysi myös lapsen ruumiin 6 000 vuoden takaa -
sekä aivan ehjän korin, josta he tilasivat hiiliajoituksen.
Tulos oli hämmästyttävä.
Kori on 10 500 vuotta vanha.
Israelista ja kenties maailmasta ei ole löytynyt vastaavaa siltä ajalta.
Löydöt valottavat juutalaisten historiaa.
Nämä kolikot ovat Bar Kochban kapinan ajalta.
Teksti niissä viittaa Daavidin ja Salomonin aikaan.
Nämä puolestaan ovat Jerusalemin tuhon ajalta 70 jKr.
Kääröt, pakolaiset, kolikot, kapinallisten aseet -
kertovat paitsi juutalaisista myös koko ihmiskunnasta.
Arkeologien mukaan alueella on vielä satoja tutkimattomia luolia -
ja mahdollisesti lisää Raamatun kääröjä ja historiallisia esineitä.
Chris Mitchell, Israelin museo, Jerusalem.
Yli 10 000 vuotta vanha kori. - Näytti upouudelta.
Uskomatonta.
Tässä kaikki tältä viikolta.
Ensi viikkoon, näkemiin ja Jumalan siunausta!
Suomennos: Marianne Tenetz